หน้าปากซอยเจริญนคร2 และ4 พบปัญหารถสองแถวขนาดเล็ก (รถกะป๊อ) 4-5 คันจอดแช่เลนซ้ายบนถนนเจริญนครเพื่อรอรับผู้โดยสาร ในบริเวณที่ห้ามจอด (ขาว-แดง) โดยเฉพาะช่วงเวลา 21:00-22:30 น. พบได้ทุกวัน 

จากการสังเกตของผู้แจ้งพบว่าเจ้าของรถและคนขับรถมีเจตนาจอดรถบนถนนเพื่อรอรับผู้โดยสาร โดยคนขับจะดับเครื่องยนต์และลงจากรถมาจับกลุ่มพูดคุยกันที่ทางเดินเท้า ไม่ใช่เพียงชะลอและรับ-ส่งผู้โดยสารชั่วคราว

ทำให้เป็นอันตรายต่อรถที่เข้า-ออกซอย กีดขวางการจราจรบนถนนเจริญนคร ทำให้รถอื่นๆ ไม่สามารถใช้งานได้เลย และกีดขวางบริเวณก่อนถึงป้ายรถเมล์ ทำให้รถเมล์จอดที่ป้ายได้ยาก เป็นอันตรายต่อคนใช้รถเมล์ และทำให้รถยิ่งติดขัดมากขึ้นเมื่อรถเมล์จอดป้าย